google/wiki40b huggingface dataset:
Kapp Verdes flagg

Kapp Verdes flagg består av en blå flaggduk en rød stripe på hvitt i nedre del av duken og med en krans av ti gule stjerner. Stripene er i størrelsesforholdet 6:1:1:1:3. Stjernekransen er satt tre åttedeler ut fra stangsiden av flaggduken. Flagget er i størrelsesforholdet 3:5. Det ble offisielt tatt i bruk 22. september 1992.
De ti stjernene i flagget symboliserer de ti største øyene, blåfargen havet og himmelen. De hvite og røde stripene representerer veien mot å bygge en selvstendig nasjon, hvor hvitfargen symboliserer fred og det røde innsats.
Flagget symboliserer det endelige bruddet med Guinea-Bissau, som Kapp Verde hadde som intensjon å gå i union med. Før det nåværende flagget ble innført benyttet Kapp Verde et flagg i de panafrikanske fargene der duken var delt i gult over grønt, og der det fantes et rødt felt ved stangen. Også Guinea-Bissau benyttet et flagg som dette, men de to landene hadde ulike emblemer i det røde feltet. Guinea-Bissau førte en svart stjerne. Denne var også å finne i Kapp Verdes flagg, men var her innsatt i en krans med et skjell nederst. Begge lands flagg var basert på flagget til PAIGC, partiet som ledet begge land til uavhengighet, og som hadde forening av dem som mål.
José Fernando Fumagalli

Karriere

Han har spilt for Santos, Verdy Kawasaki, Guarani, Corinthians, Fortaleza, Sport Recife og Vasco da Gama.
Toastmasters

Toastmasters er en internasjonal organisasjon som startet den 22. oktober 1924 ved YMCA i Santa Ana i California i USA av Ralph C. Smedley. Toastmasters International ble registrert i Californias den 19. desember 1932.
Toastmasters International tilbyr en måte å trene og finslipe ferdigheter innen kommunikasjon og lederskap. Organisasjonen utdanner mennesker i taleteknikk og lederskap. Den har over 10 000 klubber og mer enn 200 000 medlemmer i over 90 land.
Relikt

Relikt er en russisk type tredje generasjons reaktivt panser. Det er produsert for  montering på T-72 og T-90. Det er regnet for å være dobbelt så effektivt som Kontakt-5.
Pectinichelus

Utseende

Middelsstore, blanke, rødbrune oldenborrer.

Utbredelse

Slekten er utbredt i Sentral-Asia.
Venice Cup

Venice Cup er navnet på verdensmesterskapet for nasjonslag for kvinner i bridge. Det har fått sitt navn etter den første turneringen som ble arrangert i Venezia (Venice) i 1974. Turneringen blir arrangert annenhvert år parallelt med Bermuda Bowl som er det åpne verdensmesterskapet for nasjonslag i bridge.
Turneringen arrangeres med samme antall lag (22) som i Bermuda Bowl, og gjennomføringen av turneringen er også den samme, bortsett fra at finalen spilles med 96 spill.
Samtidig, og på samme sted arrangeres også Senior Bowl.
Den 16. mesterskapet ble arrangert i Shanghai, Kina mellom 30. september og 13. oktober samtidig med det 38. Bermuda Bowl. USA vant turnering og tok dermed sin tiende seier i Venice Cup.
Wild Dances

Eurovision Song Contest

Ukraina debuterte i konkurransen i 2003, og som det første året valgte landets kringkaster NTU artist og sang internt. Kanalen fikk landets kanskje største popstjerne, Ruslana, til å representere Ukraina i Eurovision Song Contest 2004 i Istanbul i Tyrkia. 
Etter 14. plassen året før, måtte Ukraina kvalifisere seg via semifinalen onsdag 12. mai. Der var «Wild Dances» det 11. bidraget ut på scenen av 22 deltakere. Sangen endte opp på en andreplass og kvalifiserte seg dermed til finalen lørdag 15. mai. I finalen var Ukraina det tiende landet ut på scenen av 24 deltakere. Den energiske dansefremføringen skilte seg ut, og sangen endte opp med å vinne hele konkurransen i hard konkurranse med Serbia og Montenegro og Hellas. «Wild Dances» fikk 280 poeng, som var ny poengrekord. Denne holdt i to år, inntil finske Lordi fikk 292 poeng med «Hard Rock Hallelujah». «Wild Dances» fikk poeng fra 34 av de 36 landene som deltok i konkurransen, Norge ga 7 poeng til Ukraina.

Sangen

«Wild Dances» er skrevet av Oleksandr Ksenofontov, Jamie Maher, Michael Fayne og Sjerena Dugani, i tillegg til Ruslana selv. Det første verset er på engelsk, mens det andre er på ukrainsk. «Wild Dances» ble dermed den første vinnersangen i Eurovision Song Contest som delvis ble sunget på et annet språk enn bare engelsk etter at språkregelen ble tatt bort i 1999. 
Sangen blir også husket på grunn av sin energiske koreografi samt for det spesielle lærantrekket Ruslana hadde på seg under fremføringen.
Bidraget har blitt sunget på vietnamesisk av den vietnamesiske popstjernen Hồ Quỳnh Hương. Ruslanas versjon av sangen var også en del av lydsporet til spillet Grand Theft Auto IV fra 2008. Den amerikanske gymnasiasten og verdensmesteren Jordyn Wieber har også fortalt at hun bruker den energiske sangen som treningsmusikk. 
Singelen var også en del av samlealbumet The Very Best of Eurovision som ble utgitt i forbindelse med konkurransens 60-årsjubileum i 2015.
Fylkesvei 1258

Fylkesvei 1258 går mellom Melleby og Frogner i Eidsberg kommune. Veien er 3,4 km lang og kalles Dalsveien.
Frem til 2019 hadde veien betegnelsen Fylkesvei 704.
Ludwig Augustinsson

Landslaget

Han ble tatt ut i Sveriges EM-tropp til EM i Frankrike 2016.
Han ble tatt ut i Sveriges tropp til VM i fotball 2018 i Russland.
27. juni 2018 scoret han sitt første landslagsmål for Sverige mot Mexico.
Messeklær

Messeklær er spesielle klær som brukes i forbindelse med messe i kirken.
Zosterophyllophyta

Zosterophyllophyta er en utdødd, forhistorisk gruppe av svært tidlige karplanter som trolig utgjorde en divisjon eller klasse, kanskje innenfor gruppen Lycopodiophyta. Dette antas å ha vært søstergruppen til dagens kråkefotplanter, og dermed de tidligst utviklede karplantene vi kjenner. De utviklet seg i sen silur med en rekke arter og utbredelse over hele verden for om lag 420 millioner år siden.
Slektene som idag inkluderes, er Gumuia , Rebuchia , og Zosterophyllum . Plantene hadde et proto-xylem, og artenes sporangia var klart utviklede og nyreformede.
Skålebreen

Skålebreen er en isbre i Stryn kommune i Sogn og Fjordane. Breen ligger mellom Bødalen og Erdalen, øst for Lovatnet. Skålebreen henger sammen med Tindefjellsbreen i nordvest.
SignWriting

SignWriting er et system for å skrive tegnspråk. Det er visuelt ikonisk, både i formen på tegnene, som er abstrakte bilder av hender, ansikt og kroppen, og i deres arrangement på en side, som ikke følger en sekvensiell rekkefølge liksom bokstavene i engelsk eller norske ord. Det ble utviklet i 1974 av Valerie Sutton, en danser som to år tidligere hadde utviklet DanceWriting.
Museo Casa de la Bola

Museo Casa de la Bola er et museum for dekorativ kunst i Mexico by. Det befinner seg ved Parque Lira i Tacubaya sør i byen. Museet holder til i ei 1500-tallsbygning som er dekorert som et meksikansk overklassehus fra slutten av 1800-tallet. Museet ble oppretta etter ønske fra husets siste innehaver og beboer, kunst og antikvitetseksperten Antonio Haghenbeck y de la Lama, som døde i 1991.
Football League Trophy

Football League Trophy er en engelsk fotballturnering. Turneringen består av lag fra de to laveste divisjonene av The Football League, Football League One og Football League Two. Mellom 2000-01 og 2006-07 fikk noen lag fra Conference National også delta.

Historie

Turneringen ble første gang arrangert i 1983/84-sesongen under navnet Associate Members Cup. Siden 1984 har turneringen fått navn etter sponsoren av turneringen.

Organisering

Turneringen er en utslagningsturnering. To lag møtes i en enkelt kamp der vinneren går videre til neste runde, mens taperen blir slått ut av turneringen.
Lagene er delt inn i to grupper. En gruppe av lag fra Nord-England, og en gruppe av lag fra Sør-England. Lag fra Nord-England kan bare møte et lag fra samme region fram til semifinalen, og det samme gjelder for lagene fra Sør-England. I finalen, som vanligvis spilles på Wembley, møtes det beste laget fra de to regionene.
Oslo jernbanetollsted

Oslo jernbanetollsted er ei bygning med adresse Schweigaardsgate 15 i Oslo. Den ble oppført i perioden 1919–1926, og er tegnet av Henry Bucher.
I tillegg til å huse Tollvesenet, har den også vært brukt av mange andre statsetater. Den er i dag kontor for Tolldirektoratet. Utvendig er bygninga forholdsvis godt bevart, mens det innvendig har blitt foretatt mange endringer, blant annet ei demontering av den opprinnelige søylekonstruksjonen. Bygninga er et freda kulturminne med det formål å «verne det tidligere Oslo jernbanetollsted som et arkitektonisk, arkitekturhistorisk og tollhistorisk viktig ledd i norsk historie og i Oslos bybilde».
Jernbanetollbygninga ligger rett nord for spora på Oslo sentralstasjon. På motsatt side av veien ligger Oslo bussterminal, og i vest renner Akerselva. Bygninga er om lag 140 meter lang, har seks etasjer og et totalt gulvareal (pr 2018) på 22 797 kvm m².

Historie

Planene for bygninga ble lagt i 1915, da man begynte å få plassmangel i Østbanehallen, hvor Tollvesenets avdeling for jernbanefrakt hadde kontorer. I 1918 bestemte man at den nye bygninga også skulle inneholde Tollvesenets pakkepostavdeling. Det ble bestemt at bygninga skulle ha så mange etasjer som grunnen kunne bære, for å utnytte tomta til fulle. De romma som foreløpig ble overflødige, skulle leies ut til statsinstitusjoner og private.
Oppføringa tok til i 1919, og bygninga sto ferdig i 1926. På dette tidspunktet var eieren Norges Statsbaner. Av bygningas totale areal på omtrent 20 000 m², tok Tollvesenet i bruk 8902 m², mens 3190 m² ble leid ut og 6054 m² var fellesarealer.
Psygmatocerus

Utseende

Store (gjerne 40-50 millimeter), avlange, matt lysbrune trebukker. Antennene er ganske kraftige og sterkt kamformede hos hannen, som lett kjennes på sine antenner med lange sidegrener. Pronotum har rundede sider uten pigger eller knøler. Dekkvingene er parallellsidige med rettvinklede "skuldre", og ender i to skarpe tenner.

Utbredelse

Gruppen er utbredt i Sør-Amerika, fra Fransk Guyana i nord til Argentina i sør.
Bharuch (distrikt)

Demografi

Ved folketellingen i 2011 var det 1 550 822 innbyggere i distriktet, mot 1 370 656 i 2001. Den urbane befolkningen utgjør 34,07 % av befolkningen.
Barn i alderen 0 til 6 år utgjorde 11,00 % i 2011 mot 14,16 % i 2001. Antallet jenter i den alderen per tusen gutter er 914 i 2011 mot 918 i 2001.
Hemydacnini

Levevis

Både larvene og de voksne (imago) er planteetere.

Utbredelse

Gruppen er endemisk for Madagaskar.
Annette Thommessens plass

Annette Thommessens plass er en plass  på Grønland i Oslo.
Plassen ble i august 2007 av bydelsutvalget i Bydel Gamle Oslo gitt navn etter Annette Thommessen (1932–1994), som blant annet stiftet Norsk organisasjon for asylsøkere (NOAS) i 1984 og var organisasjonens generalsekretær til sin død. Plassen ble åpnet i juli 2010 og ligger langs Schweigaards gate mellom nr. 15 og 17. Plassen er utformet av Bjørbekk Lindheim landskapsarkitekter og er finansiert av Rom Eiendom og Entra ASA.
Fra Annette Thommessens plass starter også Stasjonsallmenningen ved gangbroen «Akrobaten» over sporene på Oslo sentralstasjon. Stasjonsallmenningen fortsetter på den andre siden av gangbroen gjennom Barcode til fjorden i Bjørvika.
Via Mala

Viamala eller Via Mala (retoromansk for «dårlig vei») er navnet på et beryktet veistykke langs Hinterrhein mellom Thusis og Zillis-Reischen i den sveitsiske kantonen Graubünden.
En dyp slukt danner den vanskeligste passasjen langs Untere Strasse fra Chur til alpepassene Splügen og San Bernardino.

Historie

Helleristninger i Carschenna viser at det allerede i bronsealderen (ca. 1500 f.Kr.) gikk en kløvsti over Alpene gjennom disse traktene.
I romertiden førte en vei fra Milano til Lindau over San Bernardino-passet gjennom Via Mala, men det er uklart om den var farbar med vogner.
Cassino

Historie

Her fantes byen Casinum på den tid volskerne regjerte, før romerne kom og bygde tempelet på fjellet Monte Cassino til ære for musikkunstens gud Apollon.   
Benedikt av Nursia etablerte et munkekloster på Monte Cassino i 529. Ifølge hans biograf pave Gregor den store skal Benedikt ha knust en statue av Apollon og ombygd Apollon-tempelet til kirke.

Infrastruktur

I 1863 fikk man jernbane og i 1930 taubane fra landsbyen til klosteret.

2. verdenskrig

Under slaget om Monte Cassino under andre verdenskrig ble den gamle byen nesten helt ødelagt, men raskt bygd opp igjen.

Bilfabrikk

I 1972 bygde Fiat en av sine mange bilfabrikker her, Stabilimento Fiat di Cassino.

Universitet

I 1979 etablerte man Università degli Studi di Cassino e del Lazio Meridionale, et universitet med humaniora og ingeniørfag. Universitetet hadde om lag 7 600 studenter i 2014.

Fotball

Fotball-laget A.S.D. Nuova Cassino ble grunnlagt i 1924 og spiller i landets lavere divisjoner.
Malexandermordene

Malexandermordene (svensk: Malexandermorden) var mordene på politibetjentene Robert Karlström (30) og Olov Borén (42) den 28. mai 1999. De ble myrdet ved byen Malexander i jakten på Andreas Axelsson, Tony Olsson og Jackie Arklöv som hadde ranet Östgöta Enskilda Bank i Kisa.

Rettsprosess

Axelsson, som fikk skuddskader i politijakten, ble pågrepet ved en vårdcentral i Boxholm kort etter mordene. 31. mai ble Arklöv pågrepet i Tyresö. Olssons hustru hjalp Olsson å flykte fra Sverige til Costa Rica, men han ble pågrepet den 6. juni, og i Costa Rica ble 1 million SEK fra ranet funnet. Linköpings tingsrätt dømte til Axelsson og Olsson den 18. januar og Arklöv den 2. februar 2000 til livsvarig fengsel.
Olsson og Axelsson innrømmet bankranet og at de var ved Malexander, men nektet for politimordene. Olsson hevdet at Arklöv myrdet politibetjentene og Arklöv innrømmet det i juni 2001. Ifølge Arklöv tok han politibetjentenes våpen og skjøt dem.
Olsson sonet i Anstalten Hall. Natten til 28. juli 2004 rømte han sammen med Alfred Sansiviero, Daniel Maiorana og Mahmoud Amaya, men de ble pågrepet etter 1–2 dager.
Kelkoo

Kelkoo er en europeisk søkemotor for shopping og prissammenligning. Tjenesten gir brukerne mulighet til å finne informasjon om produkter de ønsker å kjøpe, deriblant pris og butikkinformasjon. Selskapet opererer i Norge, Storbritannia, Frankrike, Spania, Italia, Sverige, Tyskland, Danmark, Nederland, Belgia, Canada og USA.

Historikk

Selskapet ble grunnlagt i Frankrike i 1999 av Pierre Chappaz och Mauricio Lopez. I år 2000 ble Kelkoo slått sammen med tre andre shoppingportaler; Dondecomprar.com  fra Spania, ShopGenie fra Storbritannia  og Zoomit fra Norge. I april 2004 ble Kelkoo kjøpt av Yahoo!, som senere solgte Kelkoo til det private investeringsselskapet Jamplant Ltd i november 2008.

Navnets opphav

Navnet Kelkoo er en fonetisk staving av den franske setningen «Quel coût?» som betyr «Hvor mye koster det?» Det kan også tolkes som «Quel coup» som betyr «For et kupp».
Dong (Panzhihua)

Dong (kinesisk: 东区) er et bydistrikt i byprekturet Panzhihua i provinsen Sichuan i Folkerepublikken Kina. Det har et areal på 167 km² og teller ca. 320 000 innbyggere (2004). Her er byprefekturets hovedsete.
1,4-dichlorobenzene

Eksponering

Hovedkilden til eksponering av paradiklorbenzen hos mennesker er via forurenset luft. Hvis du lukter møllkuler innhalerer du små doser av plantevernmiddelet. Andre måter er ved å spise eller drikke noe som inneholder plantevernmidler, eller ved å ha fått noe på hendene før du spiser, røyker, osv. Dyr og småbarn kan ofte være i fare for å prøve å spise møllkuler, ettersom de ligner på godbiter eller andre typer godteri.
Symptomer og reaksjoner på eksponering av store mengder kan være kvalme, oppkast, svimmelhet, slapphet og hodepine i tillegg til muligheten for leverskade. Akutt inhalering kan føre til hosting og pustevansker. Direkte kontakt kan føre til irritasjon i øynene, som kan igjen føre til brannskader og rifter.

Mennesker

Slik som mange hydrokarboner er p-DCB lipofilt og akkumulerer i fettet. Stoffet blir også fordelt over i blodet og morsmelk. Kroppen klarer å bryte ned stoffet til mindre kjemikalier og utskilles via urin. Frivillige mennesker som pustet inn p-DCB ekspirerte rundt 50%.
USAs Department of Health and Human Services (DHHS) og International Agency for Research on Cancer(IARC)har fastslått at det er forventet at p-DCB er kreftfremkallende. Dette er på bakgrunn av dyrestudier gjort av World Health Organization (WHO), en studie på mennesker har ikke blitt gjort. Måten kreft ble fremkallet i dyrene i forsøket kan oppstå hos mennesker også. EPA Har likevel kategorisert p-DCB som Gruppe C, lav kreftfremkallende fare. Staten California har også fastslått at 1,4-diklorbenzen er kreftframkallende i henhold til Proposition 65.
Kronisk eksponering hos mennesker kan føre til problemer i leveren, huden og sentralnervesystemet. Det er ingen direkte bevis for at p-DCB kan ha en effekt på områder som fosterskader og reproduksjon hos mennesker.

Dyr

Hos dyr blir p-DCB raskt tatt opp av lunger og mage, mens det tar lengre tid gjennom huden. Stoffet ble funnet i lever, fett og nyrer, i tillegg til spor i blodplasma, lunger og muskler. En studie gjort av National Toxicology Program (NTP) viste dannelser av svulst i nyrer hos mannlige rotter, og svulst i lever hos begge kjønn av mus ved magesonde.
En annen undersøkelse viste at rotter og kaniner la på seg mindre ved innhalering av p-DCB damp sammenlignet med kontrolldyr.

Miljø

p-DCB er ikke løselig i vann og er dårlig nedbrutt av jordorganismer. Mesteparten av stoffet vil endre seg til damp, men noe kan bli brutt ned av bakterier eller feste seg til sedimenter i vannet. P-DCB som fester seg til jord og vann kan bli tatt opp av planter, eller følge med vannets krestløp.
Major Parkinson

Major Parkinson er en norsk rockegruppe med base i Bergen. Stammen i bandet er fra Odda og Hardanger.

Historie

Bandet ble startet i 2003 av Jon Ivar Kollbotn, Eivind Gammersvik, André Lund og Jan Are Rønhovde. Samme år vant bandet Eggstockfestivalen i Bergen, samt den lokale finalen i bandkonkurransen Zoom. Senere spilte bandet også under by:Larm i Stavanger i 2005.
Sommeren 2006 ble bandet invitert til å spille inn debutplaten i Radio Star Studios av produsenten Sylvia Massy, som også har jobbet med Tool, Johnny Cash, Seigmen og Animal Alpha.
25. august 2008 utga bandet den selvtitulerte debutplaten Major Parkinson, til gode kritikker i norske media. Denne utgivelsen ble fulgt av en lang rekke konserter i inn- og utland, blant annet tre separate opptredener under By:Larm 2009, og under festivalsommeren samme år delte Major Parkinson hovedscenen på Hovefestivalen den 25. juni med blant andre Faith No More og Disturbed.
Bandet spiller energisk rock basert på flere sjangere – fra melodiøs klassisk pop til prog og hardcore.
Den 13. september 2010 ble bandets andre studioalbum, Songs from a Solitary Home, utgitt i Norge. I likhet med den første plata fra 2008 er den utgitt på bandets eget plateselskap, Degaton Records.
For å finansiere innspilling av sitt nyeste album, Twilight cinema, gikk bandet gjennom Indiegogo. Innsamlingen var en suksess og bandets tredje album ble utgitt tidlig 2014.
2. oktober 2015 lanserte bandet livealbum og DVD fra en konsert 23. august 2014 på Ricks i Bergen.
Øystein Mæland

Karriere

Mæland har medisinsk embetseksamen fra 1986. I 2000 ble han godkjent som spesialist i psykiatri. Han har blant annet vært seksjonsoverlege ved Klinikk for psykiatri ved Aker sykehus, siviltjeneste som fengselslege ved Ullersmo landsfengsel og divisjonsdirektør for Psykiatrisk divisjon ved Ullevål universitetssykehus. Fra 2009 til 2011 var Mæland klinikksjef ved Klinikk for psykisk helse og avhengighet ved Oslo universitetssykehus. Han ble utnevnt til politidirektør i 2011, som den første ikke-jurist til å ha en høy stilling i politiet (der alle stillinger over politiinspektørnivå tradisjonelt har vært forbeholdt jurister). Han trakk seg fra stillingen som politidirektør 16. august 2012.
Ansatt som ny assisterende direktør i Helsedirektoratet fra august 2013.
Fra 28. april 2014 er Mæland ny direktør ved Akershus universitetssykehus.

Politisk virke

Mæland var statssekretær for justisministrene Grete Faremo, Anne Holt og Gerd-Liv Valla i perioden 1994–1997. Fra 2000 til 2001 var han igjen statssekretær under Hanne Harlem. Han har også vært politisk rådgiver for utenriksminister Thorvald Stoltenberg og for olje- og energiminister Arne Øien. I 2007 støttet han offentlig Ingunn Yssen i Valla-saken og bekreftet at han gikk av som statssekretær på grunn av Vallas lederstil.
Mæland var leder for AUF i Oslo 1979–1982, og sentralstyremedlem i AUF fra 1983 til 1989. Fra 2005 til 2007 var han leder for Oslo Arbeidersamfunn. Han har også sittet i Gjenopptakelseskommisjonen.

Medlemsjuks i AUF

Han satt i Oslo bystyre fra 1983 til 1986. I forbindelse med den såkalte AUF-saken innrømmet Mæland i retten i mars 1998 at han i sin tid som leder i Oslo AUF hadde søkt Oslo kommune om støtte til kurs som ikke ble avholdt i den hensikt å få mer kommunal støtte.

Personlig

Øystein Mæland er gift med psykoterapeut Rolf Nicolay Aspestrand (født 1964). Det førte til debatt da det ble kjent at han fikk et barn ved surrogati i USA. Han er en mangeårig venn av Jens Stoltenberg, som han også var forlover til. Mæland avtjente siviltjeneste som fengselslege på Ullersmo landsfengsel.
Månedsoffiser

En månedsoffiser var på 16-, 17- og 1800-tallet en offiser av reserven i den danske-norske flåte. 
Månedsoffiserer ble antatt i krigs- eller krisetid, og mens de faste offiserer var på årskontrakt, gjorde månedsoffiserer tjeneste på månedsbasis. De fleste månedsoffiserer var månedsløytnanter, men det fantes også månedsoffiserer med høyere charge, såsom månedskapteiner.
Dødsfall i 2013

Oversikt over dødsfall i 2013.
Sørum Gård rehabiliteringssenter

Styreform

Kollektivet bygde opprinnelig sin rehabilitering på det kristne verdigrunnlag og underviser og motiverer for livsendring. Videre er det lagt opp som et bo- og arbeidskollektiv, hvor storfamilie- og fellesskapstanken står sentralt. Omsorg i hverdagen, håp om en bedre framtid, og troen på et rusfritt og nytt liv. Sentrale deler av behandlingen er arbeidstrening, fysisk trening og samtale/terapi.

Samarbeidspartnere

Samarbeidspartnere: Rusmiddeletaten, politikere, sosialkontor fra hele landet, helseregioner, NAV-kontorer, akuttinstitusjoner/inntakssentre, andre kollektiver, politiets forebyggendegruppe, ungdoms-/videregående og folkehøgskoler i forbindelse med forebyggendearbeid, fengsler.

Historikk

Sentret ble først drevet av frimenigheten Trondheim Kristne Senter.
Stiftelsen Sørum Gård ble slått konkurs i 2010. Den hadde da opparbeidet en gjeld på 200 000 kr. Det gjenoppstod imidlertid den 9. juli 2010 som Foreningen Sørum Gård Rehabiliteringssenter.
Sørum Gård Rehabiliteringssenter er (f.o.m 2010) en uavhengig religiøs forening.
Arne Ivar Denstad var daglig leder i perioden 1995-2010, deretter styreleder.  Daglig leder er (siden 2010) Siri Aune Thomassen. Per Kr. Heitmann var daglig leder på begynnelsen av 1990-tallet. Andre sentrale personer som på 1990-tallet og 2000-tallet var tilknyttet driften av stedet var Odd Erik Gåsbakk, Erlend Morken, Trude Hilmo Stavseth og Egil Willhelmsen.
Bankkrise

Bankkrise er en situasjon som oppstår når banker ikke makter å oppfylle sine forpliktelser overfor kundenes innskudd eller lånebehov, eller på andre måter blir insolvente eller oppnår generelt svekket tillit. Situasjonen preges av konkurser i en eller flere viktige banker i det aktuelle markedet, og ofte en ringvirkning av insolvens eller konkurser hos andre banker, investorer eller bedrifter som hadde interesser i bankene i form av innskudd, verdipapirer eller uforsikret gjeld.
Grasholmen

Grasholmen er ei øy som ligger mellom Sølyst og Strømsteinen i Stavanger kommune. Hovedpilaren til Stavanger bybru som knytter sammen Stavanger og bydelen Hundvåg, står på Grasholmen. Øya er knyttet til Sølyst via bro. Øya er bebygd med leiligheter, tre hus og én båtbutikk.
Grasholmen ble en del av Stavanger kommune etter byutvidelsen i 1866. AS Norske Esso drev et oljetankanlegg på vestsiden av øya, synlig fra Stavangers østre havn. Tankanlegget ble avviklet for å gi plass til boliger og båthavn.